Κωνσταντίνος Αργυρός

Ο Κωνσταντίνος Αργυρός (Ίλιον Αθήνας, 21 Μαΐου 1986) είναι Έλληνας τραγουδιστής του λαϊκού και της ποπ.

Με καταγωγή από τον πατέρα του από τη Λευκάδα, γεννήθηκε και μεγάλωσε στο Ίλιον. Σε ηλικία μόλις πέντε ετών ξεκίνησε τα πρώτα του μουσικά βήματα μαθαίνοντας πιάνο. Συνεχίζοντας έμαθε κιθάρα, καθώς και άλλα μουσικά όργανα. Στην εφηβική του ηλικία, αυτός και οι φίλοι του δημιούργησαν ένα συγκρότημα που το ονόμασαν Blue Brothers, στο οποίο ο Κωνσταντίνος Αργυρός ήταν ο τραγουδιστής, ενώ έπαιζε και πιάνο. Τελειώνοντας το σχολείο, εισήχθη στη Νοσηλευτική. Την περίοδο από 10 Οκτωβρίου 2004 έως 3 Απριλίου 2005, ο όμιλος ANT1 οργανώνει την προβολή της εκπομπής ανάδειξης ταλέντων Fame Story 3, όπου ο Κωνσταντίνος συμμετείχε και κατετάγη στην 22η θέση. Το 2017 κυκλοφόρησε το τραγούδι "ξημερώματα" που ήταν για 17 εβδομάδες Ν.1 charts. Ένα χρόνο αργότερα κυκλοφόρησε τον δίσκο με τίτλο "το κατι παραπάνω" ο οποίος στις 25 Ιουνίου 2019 έγινε πλατινένιος. Από το 2021  συμμετέχει ως coach στο The Voice of Greece.

Εμφανίσεις 
Ύστερα από τη συμμετοχή του στην εκπομπή Fame Story, ξεκίνησε πλέον να ασχολείται επαγγελματικά με το τραγούδι. Άρχισε να εμφανίζεται στο νυχτερινό κέντρο διασκέδασης FIX στη Θεσσαλονίκη. Έπειτα, ακολούθησαν πολλές συναυλίες, ορισμένες από αυτές και στο εξωτερικό, αλλά και η συνεργασία με την Ελένη Μενεγάκη, στην εκπομπή της οποίας συμμετείχε.

Τον χειμώνα του 2005 κάνει το πρώτο του βήμα στη νυχτερινή ζωή της Αθήνας, τραγουδώντας με την Άννα Βίσση στο νυχτερινό κέντρο διασκέδασης Βοτανικό, ενώ τον χειμώνα του 2006-2007 εμφανιζόταν μαζί με τον Νίκο Κουρκούλη και την Κέλλυ Κελεκίδου στο Φως.

Λίγους μήνες αργότερα, επέστρεψε και πάλι στη Θεσσαλονίκη, κάνοντας μια σειρά από εμφανίσεις μαζί με τον Νίκο Κουρκούλη, τη Νατάσα Θεοδωρίδου και τον Σαρμπέλ στο Odeon. Ακολούθησαν συναυλίες με τον Κουρκούλη σε όλη την Ελλάδα και την Κύπρο. 

Το 2007 εμφανίστηκε στη Θεσσαλονίκη με τον Γιώργο Γιαννιά στο Ρόδον. 

Το καλοκαίρι του 2008 συνεργάστηκε με τη δισκογραφική εταιρεία Sony Bmg και κυκλοφόρησε ένα CD Album με 14 τραγούδια, τις συνθέσεις των οποίων υπογράφουν ο Χριστόφορος Γερμενής, ο Βασίλης Κελαϊδής, ο Αλέκος Χρυσοβέργης, ο Χάρης Γαλανός και ο Νίκος Παπαδόπουλος. Τους στίχους έγραψαν ο Πάνος Φαλάρας, η Βίκυ Γεροθόδωρου, ο Γιάννης Μπαγουλής, και ο Σπύρος Γιατράς. 

Συνέχισε με εμφανίσεις στο Frangelico με τους Χρήστο Μενιδιάτη και Γιώργο Γιαννιά έως και τις αρχές Σεπτεμβρίου 2008. Ύστερα εμφανίστηκε στα ASTRA LIVE στη Θεσσαλονίκη με τον Γιώργο Γιαννιά, ενώ από τις αρχές Φεβρουαρίου 2009 εμφανίστηκε στον ίδιο χώρο μαζί με την Άντζυ Σαμίου και τον Κωνσταντίνο Σερέτη. 

Από τον Απρίλιο του 2009 μέχρι και τον Μάιο του 2010 ακολούθησαν εμφανίσεις στο Κέντρο Αθηνών με τον Νίκο Βέρτη. Το καλοκαίρι του 2010 ο Κωνσταντίνος Αργυρός εμφανίστηκε με τον Πάνο Καλίδη και την Χριστίνα Κολέτσα στο Romeo. Το φθινόπωρο του 2010 κυκλοφόρησε το νέο του τραγούδι με τίτλο Είσαι ό,τι να 'ναι, το οποίο είχε μεγάλη επιτυχία. Έπειτα, από τον Οκτώβριο του 2010 έως και τον Απρίλιο του 2011 εμφανίστηκε με τον Γιάννη Πλούταρχο και την Αμαρυλλίδα στο COSMOS stage. Η συνεργασία αυτή συνεχίστηκε στο νυχτερινό κέντρο διασκέδασης της Θεσσαλονίκης Politia. Παράλληλα, κυκλοφόρησε το νέο του άλμπουμ Μάλλον κάτι ξέρω από την Universal Music Greece. Το τραγούδι αυτό έδωσε τον τίτλο σε όλο τον δίσκο και τον υπογράφουν ο Θάνος Παπανικολάου και ο Βασίλης Γαβριηλίδης. Ο δίσκος περιλαμβάνει επιτυχίες όπως Είσαι ό,τι να'ναι, Ερωτευμένος και τρελός, καθώς και 8 ακόμα τραγούδια, των οποίων τη μουσική υπογράφουν οι Μάριος Ψιμόπουλος, Παναγιώτης Μπρακούλιας και Βασίλης Γαβριηλίδης, ενώ τους στίχους οι Θάνος Παπανικολάου, Νίκος Βαξαβανέλης, Δημήτρης Τσάφας, Μαργαρίτα Δρούτσα και Ναταλία Γερμανού. 

Από τον Σεπτέμβριο του 2011 μέχρι τον Μάιο του 2012 εμφανίζεται στο "VOX" της Ιεράς Οδού δίπλα στον Πάνο Καλίδη και τη Στέλλα Καλλή. Το καλοκαίρι το ίδιο σχήμα εμφανίζεται στο "La Mamounia" στη Θεσσαλονίκη. Τον Σεπτέμβριο του 2012 κυκλοφορεί το δεύτερο προσωπικό του άλμπουμ με τίτλο "Παιδί γενναίο" από την Universal Music Greece και όλο το άλμπουμ το υπογράφει ο μουσικοσυνθέτης Γιώργος Θεοφάνους σε στίχους στιχουργών όπως η Ναταλία Γερμανού, η Όλγα Βλαχοπούλου, ο Γιάννης Δόξας, ο Ποσειδώνας Γιαννόπουλος, η Βίκυ Γεροθόδωρου, ο Βαγγέλης Κωνσταντινίδης και η Κωνσταντή Χανιώτη. Το "Ποτέ ξανά", το "Παιδί γενναίο" , το "Μια νύχτα κόλαση" και το "Θα σ'εκδικηθώ" είναι μερικά από τα 10 τραγούδια που ξεχώρισαν. 

Τον Νοέμβριο του 2012 εμφανίστηκε στο "REX Music Theater" δίπλα στην Άντζελα Δημητρίου και τον Νίνο μέχρι τον Ιανουάριο του 2013. 

Από τον Μάρτιο του 2013 ηγούνταν σχήματος στο "Posidonio", μετά στο "Teatro Music Hall", ενώ φέτος συνεχίζει τις εμφανίσεις του για δεύτερη συνεχή χρονιά στο "Fantasia Live" μαζί με την Ελένη Φουρέιρα και τον Πέτρο Ιακωβίδη. 

Το καλοκαίρι του 2017 έκανε περιοδεία σε όλη την Ελλάδα. Συγκεκριμένα, στην Κατερίνη, Μυτιλήνη, Πτολεμαΐδα, Σαντορίνη, Σύρο, Ναύπλιο, Ζάκυνθο, Καλλιθέα Χαλκιδικής, Πρέβεζα, Αγία Νάπα, Πάτρα και Λάρισα. Το 2017-2018 επιτυχημένα συνεχίζει για τρίτη συνεχόμενη χρόνια τη συνεργασία του με το Fantasia live μαζί με τους Other view. Στις 29 Μάιου 2020 κυκλοφόρησε το καινούριο του τραγούδι με τίτλο: "Αθήνα Μου" από την Panik Platinum. 

Το 2021 και συγκεκριμένα στις 17 Σεπτεμβρίου κυκλοφορεί ακόμα ένα νέο επιτυχημένο τραγούδι με τίτλο "Τελικά" σε συνεργασία με τον "Rack" απο την P&C 2021 Panik Platinum.

Από τις 4 Φεβρουαρίου 2022 έως τις 25 Ιουνίου εμφανιζόταν κάθε Παρασκευή και Σάββατο μαζί με την Ελένη Φουρειρα στο Teatro Athens.

Δισκογραφία

Άλμπουμς 
 2008 Όλα θα αλλάξουν [Sony BMG Music Greece]
 2011 Μάλλον κάτι ξέρω [Universal Music Greece]
 2012 Παιδί γενναίο [Universal Music Greece]
 2014 Δεύτερη φορά [Cobalt Music]
 2016 Όσα νιώθω (Χρυσό) [Cobalt Music]
 2018 Το κάτι παραπάνω (Πλατινένιο) [Panik Platinum]
 2022 22 [Panik Platinum]

Τραγούδια

Φιλμογραφία

Videoclips

Τηλεόραση

Βραβεία 
 MAD Video Music Awards (2013) - Καλύτερο τραγούδι για το "Παιδί Γενναίο"
 MAD Video Music Awards (2016) - BEST VIDEO MAD GREEKZ για το τραγούδι "Το συμπέρασμα"
 ΜΑD Music Cyprus (2016) - Άντρας Καλλιτέχνης Της Χρονιάς
 Super Music Awards (2016) - Kαλλιτέχνης με το μεγαλύτερο Airplay Chart "Tο συμπέρασμα"
 Super Music Awards (2017) - Καλύτερος Τραγουδιστής Λαϊκό
 Super Music Awards (2018) - Αγαπημένο τραγούδι της Χρονιάς από τους παραγωγούς του SUPERFM
 Mad Video Music Awards (2018) - Καλύτερος τραγουδιστής λαϊκό και song of the year (ξημερώματα)
 MAD Video Music Awards (2019) - Best Male Adult
 MAD Video Music Awards (2020) - Best Male Adult
 MAD Video Music Awards (2021) - Best Male Adult
 Καλύτερο Video-Λαϊκό (2021) - Κωνσταντίνος Αργυρός - Αθήνα Μου
MAD Video Music Awards (2022)-Best male adult
MAD Video Music Awards (2022)-Καλύτερο ντουέτο/συνεργασία Κωνσταντίνος Αργυρός & Rack-Τελικά

Παραπομπές 

 ↑ Βιογραφία στο My Greek fm, ανάκτηση 21-5-2013.
 ↑ madata.gr, Συνέντευξη του καλλιτέχνη με βιογραφικά στοιχεία, ανάκτηση 22-5-2013.
 ↑www.konstantinosargiros.gr/, προσωπικό Site καλλιτέχνη.

Έλληνες άνδρες τραγουδιστές
Έλληνες μουσικοί
Έλληνες τραγουδιστές ποπ
Λαϊκοί τραγουδιστές